เปิดเมนู 14 หุ้นร้อน SET อ่อนตัวเป็นโอกาสเข้าซื้อ
ดัชนีหุ้นไทย (SET) วันนี้มีโอกาสอ่อนตัวลงตามตลาดต่างประเทศ โดยการทดลองระเบิดไฮโดรเจนของเกาหลีเหนือช่วงสุดสัปดาห์ที่ผ่านมาจะเป็น Sentiment เชิงลบต่อตลาดหุ้นโลก และ SET เช้านี้ อย่างไรก็ตามการปรับตัวลงของดัชนีเป็นโอกาสเข้าสะสมหุ้น ซึ่งภาพรวมตลาดหุ้นไทยระยะยาวยังตคงเป็นบวก การลงทุนเน้นกลุ่มที่ได้รับผลดีจากปัจจัยบวกในประเทศเป็นหลัก
5 ก.ย. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.17 บาทต่อเหรียญ ขณะที่ตลาดหุ้นเอเชียปรับตัวลง เนื่องจากนักลงทุนชะลอการลงทุนในตลาดหุ้นและเข้าซื้อสินทรัพย์ที่ปลอดภัย หลังเกาหลีเหนือได้ทำการทดสอบนิวเคลียร์ครั้งที่ 6 วานนี้
นักวิเคราะห์มองดัชนีหุ้นไทย (SET) วันนี้มีโอกาสอ่อนตัวลงตามตลาดต่างประเทศ โดยการทดลองระเบิดไฮโดรเจนของเกาหลีเหนือช่วงสุดสัปดาห์ที่ผ่านมาจะเป็น Sentiment เชิงลบต่อตลาดหุ้นโลก และ SET เช้านี้ อย่างไรก็ตามการปรับตัวลงของดัชนีเป็นโอกาสเข้าสะสมหุ้น ซึ่งภาพรวมตลาดหุ้นไทยระยะยาวยังตคงเป็นบวก การลงทุนเน้นกลุ่มที่ได้รับผลดีจากปัจจัยบวกในประเทศเป็นหลัก หุ้นเด่นเลือก PLANB, WORK, PTT, TOP, PTTGC, IRPC, ESSO, AMATA, WHA, ITD, CK, STEC, UNIQ และ SEAFCO
นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ เปิดเผยถึงตลาดหุ้นไทยเช้านี้ (4 ก.ย.) คาดว่าจะอ่อนตัวลงแต่ไม่มาก เนื่องจากปัจจัยจากต่างประเทศในเรื่องสถานการณ์ในเกาหลีเหนือที่สามารถทำขีปนาวุธที่ใช้ไฮโดรเจนได้เป็นผลสำเร็จ สามารถยิงได้ในระยะไกล ส่งผลให้ประธานาธิบดีโดนัลด์ ทรัมป์ แห่งสหรัฐฯ จะคว่ำบาตรประเทศที่ติดต่อการค้ากับเกาหลีเหนือ ซึ่งจีนเป็นเป้าหมาย เนื่องจากจีนทำการค้าติดต่อกับเกาหลีเหนือราว 90% ซึ่งหากมีการกีดกันการค้าอาจกระทบต่อเศรษฐกิจโลกได้ ส่งผลให้ตลาดหุ้นในภูมิภาคเอเชียเช้านี้ส่วนใหญ่จะติดลบ
ส่วนบ้านเรายังไม่มีปัจจัยอะไรเด่น ซึ่งวันนี้แนะนำให้ติดตามการประมูลรถไฟทางคู่ และมีหุ้น SCB ขึ้นเตรื่องหมาย XD เพื่อจ่ายปันผล อาจมีผลต่อดัชนีราว 0.5 จุด และวันพรุ่งนี้จะมีหุ้นในกลุ่มแบงก์ตัวอื่นขึ้น XD อีก ซึ่งจะมีผลต่อดัชนีราว 0.9 จุด พร้อมให้แนวรับ 1,616 – 1,610 จุด ส่วนแนวต้าน 1,625 – 1,626 จุด
บล.ธนชาต ระบุในบทวิเคราะห์ (4 ก.ย.) การทดลองระเบิดไฮโดรเจนของเกาหลีเหนือช่วงสุดสัปดาห์ที่ผ่านมา จะเป็น Sentiment เชิงลบต่อตลาดหุ้นโลก และ SET เช้านี้ ประเมินแนวรับ 1,610 +/- จุด แต่จะเป็นโอกาส “ซื้อ” คงมุมมองเชิงบวกต่อ SET ในระยะสัปดาห์เป้าหมาย 1,650 จุด
แรงเหวี่ยงระยะสั้นจากประเด็นทดสอบระเบิดของเกาหลีเหนือ และการปรับสูงขึ้นแรงของ SET ก่อนหน้านี้ ไม่ได้ทำให้มุมมอง “บวก” ต่อตลาดในระยะ 1 – 3 เดือนข้างหน้าเปลี่ยนไป แนะนำ 1) “ซื้อ” PLANB  (TP 7.50) แม้ชอบ WORK มากกว่าแต่ราคาหุ้น PLANB ยัง Laggard ขณะที่คาดการณ์กำไร 2H17 มีแนวโน้มขยายตัวแกร่ง และกำไรปี 2017 – 18 เติบโตสูง 62 – 40%
2) “ซื้อ” โรงกลั่น-พลังงาน ชอบ PTT, TOP, PTTGC, IRPC และ ESSO  ค่าการกลั่นสูง US$11/bbl แม้คาด GRM จะอ่อนลงหลังพายุ “ฮาร์วีย์” อ่อนแรงแต่ด้วย Demand &amp; Supply ที่ไม่สมดุล จะทำให้ GRM ยังสูงต่อ และ 3) “ซื้อ” กลุ่มนิคมฯ เร่งพิจารณากฎหมาย EEC ชอบ AMATA และ WHA
บล.แอพเพิล เวลธ์ ระบุในบทวิเคราะห์ (4 ก.ย.) ประเมินแนวรับดัชนี SET ที่ 1,600 +/- จุด กรณียืนได้ทิศทางดัชนีหุ้นไทยยังอยู่ในกรอบ Sideway Up โดยมีแนวต้าน 1,630 – 1,640 จุด แนะนำซื้อกลุ่มรับเหมาก่อสร้าง เช่น ITD, CK, STEC, UNIQ, SEAFCO (+ ประมูลรถไฟทางคู่สายลพบุรี – ปากน้ำโพ / มาบกะเบา-จิระ/ ประจวบฯ-ชุมพร)